b'\n_START_ARTICLE_\nAbu Dabis\n_START_SECTION_\nIstorija\n_START_PARAGRAPH_\nGyvenviet\xc4\x97 buvo \xc4\xafkurta apie 1760 m., o nuo 1793 m. tapo Abu Dabio emyrato sostine. Miestas buvo tik vietin\xc4\x97s reik\xc5\xa1m\xc4\x97s, iki XX a. septintojo de\xc5\xa1imtme\xc4\x8dio miest\xc4\x85 sudar\xc4\x97 paprasti statiniai, da\xc5\xbenai be elektros tiekimo ir kanalizacijos, ta\xc4\x8diau kai apie 1960 metus buvo atrastos did\xc5\xbeiul\xc4\x97s naftos atsargos ir buvo prad\xc4\x97ta i\xc5\xa1gauti naft\xc4\x85, s\xc4\x85lygos pasikeit\xc4\x97\xc2\xa0\xe2\x80\x93 Abu Dabis tapo moderniu miestu. Miesto ekonomika ir infrastrukt\xc5\xabra labai spar\xc4\x8diai auga. 1971 metais, sukuriant Jungtini\xc5\xb3 Emyrat\xc5\xb3 valstyb\xc4\x99, kompromiso tarp emyrat\xc5\xb3 keliu Abu Dabis buvo paskelbtas laikin\xc4\x85ja \xc5\xa1alies sostine, o 1996 m.\xc2\xa0\xe2\x80\x93 nuolatine. Abu Dabio emyratas yra did\xc5\xbeiausias ir turtingiausias i\xc5\xa1 vis\xc5\xb3 Jungtini\xc5\xb3 Emyrat\xc5\xb3.\n_START_SECTION_\nEkonomika\n_START_PARAGRAPH_\nNuo 1981 m. veikia Abu Dabio tarptautinis oro uostas. Jis pastatytas 30\xc2\xa0km u\xc5\xbe miesto, prie pagrindin\xc4\x97s autostrados tarp Abu Dabio ir Dubajaus. Kaip atsakas \xc4\xaf Burd\xc5\xbe al Arabo (Burj Al Arab) vie\xc5\xa1but\xc4\xaf Dubajuje, 2004 m. atidarytas 5 \xc5\xbevaig\xc5\xbedu\xc4\x8di\xc5\xb3 vie\xc5\xa1butis \xe2\x80\x9eEmirates Palace Hotel\xe2\x80\x9c.'